**ZMLUVA O POSKYTNUTÍ SLUŽIEB**

uzatvorená podľa § 536 a nasl. zákona č. 513/1991 Zb. Obchodný zákonník v platnom znení

**Čl. 1**

**Zmluvné strany**

**1.1 Objednávateľ**: **Obec Bodiná**

**Sídlo: Bodiná č. 102, 018 15 Prečín**

**Zastúpený: Marcela Filová – starostka obce**

**Bankové spojenie: Prima banka Slovensko, a.s.**

**IBAN: SK25 5600 0000 0029 9178 8001**

**IČO: 00 692 522**

**DIČ: 2020694049**

**Telefón: 0911 949 475**

**E-mail: starosta@bodina.eu**

**1.2 Poskytovateľ:**

**Obchodné meno:**

**Sídlo:**

**Štatutárny zástupca:**

**Osoby oprávnené rokovať**

**vo veciach zmluvných:**

**vo veciach technických:**

**Bankové spojenie:**

**IČO:**

**DIČ:**

**IČO DPH:**

**Zapísaný v OR OS …………, odd: …., vložka číslo ………..**

**ČL. 2**

**Premet plnenia**

2.1 Predmetom tejto zmluvy je poskytnutie služieb v rámci realizácie zákazky s nízkou hodnotou podľa ust. § 117 zákona č. 343/2015 Z.z. s názvom: **„**Vývoz komunálneho odpadu pre obec Bodinú“. Ide o vývoz komunálneho odpadu a jeho uloženie, vývoz drobných stavebných odpadov, vývoz veľkokapacitných kontajnerov a ich zhodnocovanie poskytovateľom pre objednávateľa, likvidáciu odpadu, likvidácia kuchynského odpadu.

2.2 Predmet zmluvy tvorí zoznam služieb opísaných v prílohe č. 1 – (Opis predmetu zákazky) , ktorá tvorí neoddeliteľnú súčasť tejto zmluvy.

2.3 Poskytovateľ sa zaväzuje poskytovať pre objednávateľa služby na svoj náklad, vo vlastnom mene, na svoje nebezpečenstvo v dojednanom čase a podľa podmienok dohodnutých v tejto zmluve.

2.4 Objednávateľ sa zaväzuje zaplatiť za poskytnuté služby dohodnutú cenu podľa platných podmienok dohodnutých v tejto zmluve.

2.5 Poskytovateľ potvrdzuje, že sa v plnom rozsahu oboznámil s rozsahom a povahou poskytovaných služieb, sú mu známe technické, kvalitatívne a iné podmienky potrebné k poskytnutiu služieb a disponuje takými kapacitami a odbornými znalosťami, ktoré sú na kvalitné poskytnutie služieb potrebné.

**Čl. 3**

**Rozsah a spôsob plnenia a splnenia**

3.1 Práce, ktoré sú predmetom tejto zmluvy a sú potrebné pre poskytnutie služieb podľa článku 2.bod 2.1 budú vykonané na základe :

a) tejto podpísanej zmluvy o poskytnutí služieb a jej príloh.

**Čl. 4**

**Čas plnenia**

4.1 Termín realizácie služieb podľa tejto zmluvy o poskytnutí služieb:

Termín začatia: **01.01.2022**

Termín ukončenia: **31.12.2024**

4.2 Poskytovateľ je povinný bez meškania informovať objednávateľa o vzniku udalosti, ktorá bráni alebo sťažuje poskytnutie služieb. Neposkytnutie služieb viac ako 15 dní sa považuje za vážne porušenie zmluvy.

**Čl. 5**

**Cena predmetu zmluvy**

5.1 Cena predmetu zmluvy v rozsahu čl. II. tejto zmluvy je stanovená na základe výsledku verejného obstarávania podľa čl. č.2 tejto zmluvy a zákona č. 18/1996 Z.z. (Príloha č. 1).

5.2 Cenu je možné zmeniť dodatkom o zmene ceny v prípade zmeny sadzby DPH zákonom v priebehu poskytovania služieb. Zníženie resp. zmena ceny musí byť v súlade so zákonom č. 343/2015 Z.z. o verejnom obstarávaní.

5.3 V kalkulácii ceny sú zahrnuté podľa potreby aj náklady na odvoz odpadu a likvidáciu resp. zhodnotenie vrátane poplatku za skládku, náklady na dopravu opatrenia na zabezpečenie obmedzenej prevádzky.

5.4 Ceny uvedené v prílohe č.1 zmluvy nezahŕňajú zákonný poplatok za uloženie odpadu podľa zákona č. 329/2018 Z.z.. Poskytovateľ vyčísli v predloženej faktúre skutočne vynaloženú výšku zákonného poplatku za uloženie odpadu podľa zákona č. 329/2018 Z.z..

**Čl. 6**

**Platobné podmienky**

6.1 Poskytovateľ uplatňuje nárok na poskytnutie služieb podľa zmluvy:

Cena za poskytnuté služby bude uhradená na základe faktúr, vystavovaných pravidelne ku 15. dňu kalendárneho mesiaca za činnosti vykonávané v predchádzajúcom kalendárnom mesiaci. Faktúry musia spĺňať všetky náležitosti daňového dokladu a ich súčasťou musí byť súpis poskytnutých služieb.

6.2 Poskytovateľ musí svoje služby vyúčtovať overiteľným spôsobom. Neoddeliteľnou súčasťou faktúry musí byť výstup z váženia dovezeného komunálneho odpadu obce Bodiná vystavený prevádzkovateľom / vlastníkom skládky, ako aj výkaz vykonaných množstiev. Súčasťou je výkaz skutočne vykonaných množstiev. Výkaz vykonaných množstiev musí byť potvrdený poskytovateľom aj objednávateľom, prípadne ďalšími písomne poverenými osobami.

6.3 Objednávateľ sa zaväzuje uhrádzať poskytovateľovi takto vystavené faktúry **v lehote splatnosti 30 dní** od ich obdržania.

6.4 Faktúry musia mať predpísané náležitosti podľa § 71 zák. č. 222/2004 Z. z. v znení noviel a priložené doklady umožňujúce posúdiť oprávnenosť fakturácie. Faktúry budú predkladané v štyroch vyhotoveniach pre objednávateľa.

Náležitosti faktúry :

a) označenie “faktúra” a jej číslo,

b) identifikačné údaje objednávateľa a poskytovateľa (IČO, DIČ, IČ DPH, sídlo),registrácia

c) označenie banky a číslo účtu, na ktorý sa má platiť, v súlade so zmluvou,

d) deň vystavenia a odoslania faktúry a lehotu jej splatnosti, fakturačné obdobie,

e) fakturovaná suma,

f) náležitosti pre účely dane z pridanej hodnoty,

g) objednávateľom potvrdený súpis výkonov

h) pečiatka a podpis

6.5 Ak poskytovateľ doručí nesprávne vyhotovenú, alebo neúplnú faktúru alebo pripojené doklady, objednávateľ je oprávnený faktúru vrátiť. V takom prípade plynie nová lehota splatnosti faktúry.

6.6 Zmluvné strany sa dohodli, že pohľadávky, ktoré vzniknú z tohto zmluvného vzťahu, nie je možné postúpiť tretej osobe a ani nie je možné zriadiť záložné právo na tieto pohľadávky, ak sa zmluvné strany nedohodnú inak

6.7 Zmluvné strany sa dohodli, že objednávateľ nie je v omeškaní s lehotou splatnosti v zmysle ods.6.3 tejto zmluvy po dobu, po ktorú nemohol svoju povinnosť plniť následkom okolností vzniknutých na strane poskytovateľa. V tomto prípade sa doba uvedená v ods. 6.3 predlžuje o túto dobu.

6.8V prípade, že sa počas poskytovania služieb ukáže potreba zmeny objemového alebo skladbového charakteru, obec má právo dohodnúť vývoz naviac oproti harmonogramu, pričom platia ceny v prílohe č. 1.

**Čl. 7**

**Záväzky zmluvných strán**

**Poskytovateľ sa zaväzuje:**

7.1. Zabezpečiť plnenie predmetu zmluvy v súlade s platnými právnymi predpismi na úseku odpadového hospodárstva, ako aj v súlade s ostatnými právnymi predpismi, ktoré sa týkajú činností, ktoré sú predmetom tejto zmluvy, a to v dohodnutých termínoch a v súlade s cenovou ponukou poskytovateľa. Zároveň sa poskytovateľ služieb zaväzuje, že počas celej doby platnosti zmluvy bude spĺňať všetky zákonné podmienky, zabezpečí dostatočné technické, odborné a personálne kapacity na činnosti, ktoré sú predmetom tejto zmluvy. V prípade zmeny legislatívy je poskytovateľ povinný zabezpečiť na vlastné náklady všetky povolenia, oprávnenia a rozhodnutia, priamo súvisiace s výkonom jeho činností pri realizácii predmetu zmluvy.

7.2. Spracovať podklady pre objednávateľa pre splnenie všetkých zákonných povinností týkajúcich sa nakladania s odpadom a súvisiacimi činnosťami.

7.3. Informovať objednávateľa o všetkých skutočnostiach týkajúcich sa plnenia predmetu zmluvy, ktoré môžu mať vplyv na riadne a včasné plnenie predmetu zmluvy a poskytovať objednávateľovi všetky požadované informácie o priebehu a spôsobe poskytovania služieb.

7.4 Zabezpečiť pre objednávateľa všetky aktivity súvisiace s plnením predmetu zmluvy a realizovať s tým súvisiace povinnosti v súlade s platnými právnymi predpismi, najmä v súlade so zákonom č. 79/2015 Z. z. o odpadoch v platnom a účinnom znení a s jeho vykonávacími predpismi, resp. so všetkými právnymi predpismi viažucimi sa na výkon činností, ktoré sú predmetom tejto zmluvy.

7.5 Poskytovateľ je povinný mať poistenie zodpovednosti za škodu spôsobenú prevádzkovou činnosťou s výškou poistného krytia min. 30 000,00 EUR a poistenie zodpovednosti za environmentálnu škodu s výškou poistného krytia min. 10 000,00 EUR. Poskytovateľ je povinný poistenie zachovávať po celú dobu platnosti a účinnosti tejto zmluvy.

**Objednávateľ sa zaväzuje:**

7.6. Zabezpečiť podľa potreby zverejnenia zberu vhodným spôsobom v obci (v obecnom rozhlase).

7.7. Zabezpečiť otvorený prístup ku kontajnerom na separovaný zber a ich rozmiestnenie tak, aby boli dostupné technike poskytovateľa.

7.8. Realizovať predmet tejto zmluvy výlučne s poskytovateľom. V prípade, ak niektorá zo zmluvných strán neplní dohodnuté podmienky, môže poškodená strana požadovať náhradu škody, ktorá mu vznikla v dôsledku neplnenia dohodnutých podmienok v tejto zmluve.

7.9 Zverejniť harmonogram poskytovania služieb spôsobom v obci obvyklým.

**Čl. 8**

**Podmienky poskytovania služieb**

8.1 Služby realizuje poskytovateľ v súlade so súťažnými podmienkami objednávateľa danými v súťaži na výber poskytovateľa služby, ponuky poskytovateľa, v súlade s požiadavkami vyplývajúcimi z povolení, v súlade s platnými technickými normami, platnými právnymi všeobecne-záväznými predpismi a všeobecne záväznými nariadeniami platiacimi pre danú lokalitu.

**Čl. 9**

**Zmluvné pokuty**

9.1 V prípade omeškania poskytovateľa s vykonaním poskytnutím služby špecifikovanej v čl. 2 ods.2.1 v termínoch určených v prílohách k tejto zmluvy môže objednávateľ uplatniť zmluvnú pokutu vo výške 0,03% denne za každý deň omeškania z ceny špecifikovanej v čl. 5 ods 5.1.

**Čl. 10**

**Ostatné ustanovenia**

10.1 Poskytovateľ bude pri realizácii predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy.

10.2 Podstatným porušením zmluvy na strane poskytovateľa je vadné plnenie, na ktoré bol písomne upozornený, a ktoré v primeranej lehote neodstránil.

10.3 Porušenie zmluvy podstatným spôsobom oprávňuje objednávateľa na odstúpenie od tejto zmluvy.

10.4 K ukončeniu zmluvného vzťahu môže dôjsť:

- písomnou dohodou so súhlasom oboch zmluvných strán

- ukončením činnosti poskytovateľa a rozhodnutia orgánu štátnej správy

- výpoveďou bez udania dôvodu s 3 mesačnou výpovednou lehotou, ktorá začne plynúť od 1.dňa nasledujúceho mesiaca od obdržania výpovede druhou stranou.

**Čl. 11**

**Záverečné ustanovenia**

11.1 Zmluva nadobúda platnosť dňom podpísania oboma zmluvnými stranami a účinnosť dňom jej zverejnenia na internetovej stránke obce.

11.2 Pokiaľ nebolo v tejto zmluve dojednané inak, riadia sa práva a povinnosti zmluvných strán, ako aj právne pomery z nej vyplývajúce, vznikajúce a súvisiace, zákonom č. 513/1991 Zb. Obchodného zákonníka v platnom znení.

11.3 Zmeny a doplnky v tejto zmluve je možné previesť len písomnou dohodou zmluvných strán formou písomných dodatkov k tejto zmluve. Dodatok musí byť uzatvorený podľa §18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

11.4 Všetky spory vyplývajúce z tejto zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou.

11.5 Zmluva je záväzná aj pre právnych nástupcov obidvoch zmluvných strán.

11.6 Táto zmluva je vyhotovená v 4 vyhotoveniach, z ktorých dve vyhotovenia obdrží objednávateľ a dve vyhotovenia obdrží poskytovateľ.

11.7 Zmluvné strany vyhlasujú, že si zmluvu prečítali, jej obsahu porozumeli, že nebola uzavretá vtiesni, alebo za nápadne nevýhodných podmienok a na základe súhlasu s ňou ju podpisujú.

11.8 Neoddeliteľnou súčasťou tejto zmluvy je príloha:

Príloha č.1 – Opis predmetu zákazky

V Bodinej dňa ............. V .......................... dňa ..............

Za objednávateľa: Za poskytovateľa:

............................................ ...................................................

Marcela Filová

starostka obce